ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 169.46 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 12,25,011 கொவிட் சிகிச்சை பெறுபவர்கள் 2.90%ஆக உள்ளனர்.
குணமடைந்தோர் விகிதம் தற்போது 95.91%சதவீதம்
கடந்த 24 மணி நேரத்தில் 2,13,246 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,04,61,148 என அதிகரித்துள்ளது.
கடந்த 24 மணி நேரத்தில் 1,07,474 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 7.42 சதவீதம் ஆகும்
வாராந்திர பாதிப்பு விகிதம் 10.20 சதவீதம் ஆகும்
இதுவரை மொத்தம் 74.01 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 14,48,513 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1795858
கனரகத் தொழில்கள் அமைச்சகம்
விடுதலையின் அம்ரித் மகோத்ஸ்வம்: சாமர்த் உத்யோக் மையங்களின் நிபுணர்கள், பேச்சுகள் குறித்த இணையக் கருத்தரங்கை நடத்தியது சிஎம்டிஐ 
விடுதலையின் அம்ரித் மகோத்ஸவத்தைக் கொண்டாட, திறமையான தொழில் மையங்களின் நிபுணர்கள், பேச்சுகள் பற்றிய இணையக் கருத்தரங்கை மத்திய கனரகத் தொழில்துறை அமைச்சகத்தின் கீழ் செயல்படும் பெங்களூரில் உள்ள மத்திய உற்பத்தி தொழில்நுட்ப மையம் , சாமர்த் உத்யோக் பாரத் 4.0 தளத்தின் கீழ் நடத்தியது. உள்நாட்டுத் தொழில்நுட்ப முன்னேற்றங்கள், சீர்மிகு உற்பத்தி மற்றும் தொழில்துறை 4.0-ல் கூட்டாக செயல்படுவதற்கான வழிகளை சாமர்த் உத்யோக் மையங்களின் நிபுணர்களிடம் இருந்து கேட்பதற்காக இந்த இணையக் கருத்தரங்கு நடத்தப்பட்டது.
தொழில்துறையின் 4.0 எவ்வாறு அமல்படுத்தப்படுகிறது, இந்தியத் தொழில்நுட்ப துறையினருக்கு அதன் பயன்கள் ஆகியவற்றை சிஎம்டிஐ பரப்புகிறது. நான்காவது தொழில்துறைப் புரட்சியை தொழில்துறை 4.0 குறிக்கிறது. இது உற்பத்தித் துறையில் கம்ப்யூட்டர் - உடல் உழைப்பின் மாற்றமாக உள்ளது.
இந்த இணையக் கருத்தரங்கு, ஆராய்ச்சி மையங்கள், கல்வி நிறுவனங்கள், தொடக்க நிறுவனங்கள், குறு, சிறு, நடுத்தரத் தொழில் நிறுவனங்கள், தனியார் தொழிற்சாலைகளை நடத்துபவர்களுக்காக நடத்தப்பட்டது.
பெங்களூர் சிஎம்டிஐ இயக்குநர் டாக்டர். நாகஹனுமய்யா, பெங்களூர் ஐஐஎஸ்சி பேராசிரியர் அமரேஷ் சக்ரவர்த்தி, தில்லி ஐஐடி பேராசிரியர் சுனில் ஜா உட்பட பலர் முக்கிய உரை நிகழ்த்தினர்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1748558
(Visitor Counter : 194
பிரதமர் அலுவலகம்
பருவநிலைக்கான அமெரிக்க சிறப்பு தூதர் மேதகு திரு ஜான் கெர்ரி பிரதமர் திரு நரேந்திர மோடியுடன் சந்திப்பு
பருவநிலைக்கான அமெரிக்க சிறப்பு தூதர் மேதகு திரு ஜான் கெர்ரி, பிரதமர் திரு நரேந்திர மோடியை இன்று சந்தித்துப் பேசினார்.
திரு கெர்ரி, அமெரிக்க அதிபர் பைடனின் வாழ்த்துகளை, பிரதமருக்கு தெரிவித்தார். ‘க்வாட்’ எனப்படும் நாற்கர கூட்டமைப்பின் தலைவர்கள் மாநாடு உள்ளிட்ட நிகழ்ச்சிகளில் அதிபர் பைடனுடனான தமது கலந்துரையாடல்களை நினைவுகூர்ந்த பிரதமர், தமது நல்வாழ்த்துகளை அதிபர் திரு பைடனுக்கும், துணை அதிபர் திருமதி கமலா ஹாரிஸுக்கும் தெரிவிக்குமாறு திரு கெர்ரியைக் கேட்டுக்கொண்டார்.
இந்தியாவில் கடந்த இரண்டு நாட்களில் தாம் மேற்கொண்ட ஆக்கப்பூர்வமான விவாதங்கள் பற்றி திரு கெர்ரி பிரதமரிடம் எடுத்துரைத்தார். இந்தியாவின் லட்சியமிக்க புதுப்பிக்கத்தக்க எரிசக்தித் திட்டங்கள் உள்ளிட்ட பருவநிலைக்கான திட்டங்களுக்கு அவர் ஆதரவு தெரிவித்தார். 2021 ஏப்ரல் 22-23 ஆகிய நாட்களில் நடைபெற உள்ள பருவநிலை தொடர்பான தலைவர்களின் உச்சி மாநாடு குறித்தும் அவர் பிரதமரிடம் விளக்கினார்.
பாரிஸ் ஒப்பந்தத்தின் கீழ் தனது பங்களிப்பை நிறைவேற்றுவதில் இந்தியா உறுதிபூண்டிருப்பதாகக் குறிப்பிட்ட பிரதமர், இதுபோன்ற அர்ப்பணிப்புடன் சரியான பாதையில் செல்லும் ஒரு சில நாடுகளில் இந்தியாவும் ஒன்று என்று கூறினார். பருவநிலை திட்டங்களுக்குத் தேவையான பசுமை தொழில்நுட்பங்கள் மற்றும் நிதி உதவிகளை இந்தியா பெறுவதற்கு அமெரிக்கா உதவும் என்று திரு கெர்ரி தெரிவித்தார். புதிய கண்டுபிடிப்புகளுக்கான நிதி மற்றும் பசுமை தொழில்நுட்பங்களின் விரைவான பயன்பாடு உள்ளிட்டவற்றில் இந்தியா மற்றும் அமெரிக்காவிற்கு இடையேயான ஒத்துழைப்பு, இதர நாடுகளில் நேர்மறையான செயல் விளக்க தாக்கங்களை ஏற்படுத்தும் என்று பிரதமர் கூறினார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை
207.99 கோடி 93.78 கோடி 2-வது தவணை மற்றும் 12.07 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 28,01,457 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 1,16,861 கொவிட் சிகிச்சை பெறுபவர்கள் எண்ணிக்கை 0.26 சதவிதமாக உள்ளது.
குணமடைந்தோர் விகிதம் தற்போது 98.54 சதவீதம்
கடந்த 24 மணி நேரத்தில் 16,454 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,36,09,566 என அதிகரித்துள்ளது.
கடந்த 24 மணி நேரத்தில் 14,092 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 3.69 சதவீதம் ஆகும்
வாராந்திர பாதிப்பு விகிதம் 4.57 சதவீதம் ஆகும்
இதுவரை மொத்தம் 88.02 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,81,861 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்:https://www.pib.gov.in/PressReleasePage.aspx?PRID=1851658
PIB Headquarters
கொவிட்-19 - பிஐபி செய்தித் தொகுப்பு
26.07.2020
· குடியரசுத் துணைத் தலைவர் செயலகம்
· பிரதமர் அலுவலகம்
· விவசாயத்துறை அமைச்சகம்
· ரசாயனம் மற்றும் உரங்கள் அமைச்சகம்
· வணிகம் மற்றும் தொழில்துறை அமைச்சகம்
· பாதுகாப்பு அமைச்சகம்
· புவி அறிவியல் அமைச்சகம்
· மின்னணு மற்றும் தகவல் தொழில்நுட்பம்
· சுற்றுச்சூழல் மற்றும் வனத்துறை அமைச்சகம்
· நிதி அமைச்சகம்
· சுகாதாரம் மற்றும் குடும்ப நலத்துறை அமைச்சகம்
· உள்துறை அமைச்சகம்
· மனித வள மேம்பாட்டு அமைச்சகம்
· தொழிலாளர் மற்றும் வேலைவாய்ப்பு அமைச்சகம்
· பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
· ரெயில்வே அமைச்சகம்
· அறிவியல் மற்றும் தொழில்நுட்பத்துறை
· பழங்குடியினர் நலத்துறை அமைச்சகம்
(
நிதி அமைச்சகம்
தற்சார்பு இந்தியா தொகுப்பின் இதுவரையிலான முன்னேற்றத்தை நிதி அமைச்சர் திருமதி நிர்மலா சீதாராமன் ஆய்வு செய்தார்
இந்தியாவில் கொவிட்-19 நோய்த் தொற்றுக்கு எதிரான நடவடிக்கைகளுக்காக இந்தியாவின் ஒட்டுமொத்த உள்நாட்டு உற்பத்தியில் 10 சதவீத அளவுக்கான - அதாவது ரூ.20 லட்சம் கோடி அளவிலான சிறப்புப் பொருளாதார மற்றும் விரிவான தொகுப்புத் திட்டத்தை 2020 மே 12ஆம் தேதி மாண்புமிகு பிரதமர் திரு. நரேந்திர மோடி அறிவித்தார்.
தற்சார்பு இந்தியாவை உருவாக்க வேண்டும் என்ற லட்சிய நோக்கிலான அழைப்பை அவர் விடுத்தார். தற்சார்பு இந்தியாவுக்கு - பொருளாதாரம், கட்டமைப்பு, செயல்பாட்டு முறை, துடிப்பான மக்கள், தேவை என்ற ஐந்து அம்சங்கள் தான் தூண்களாக இருக்கும் என்று அவர் கூறினார்.
பிரதமரின் அழைப்பைத் தொடர்ந்து, 2020 மே 13 முதல் 17 ஆம் தேதி வரையில் தொடர்ச்சியான செய்தியாளர் சந்திப்புகள் மூலம், தற்சார்பு இந்தியாவுக்கான திட்டங்களின் விவரங்களை நிதி, கார்ப்பரேட் விவகாரங்கள் துறை அமைச்சர் திருமதி நிர்மலா சீதாராமன் வெளியிட்டார்.
நிதி, கார்ப்பரேட் விவகாரங்கள் துறை அமைச்சகங்கள், தங்கள் இலாக்கா தொடர்பான அறிவிப்புகளை உடனடியாக அமல் செய்யத் தொடங்கின. பொருளாதாரத் தொகுப்புத் திட்டங்களின் அமலாக்கம் குறித்து தொடர்ச்சியாக நிதி அமைச்சர் நேரடியாகக் கண்காணித்து வருகிறார்.
நிதி மற்றும் பெருநிறுவன விவகாரங்கள் அமைச்சகத்தின் சார்பில் தற்சார்பு இந்தியா தொகுப்பை செயல்படுத்துதலில் இதுவரையிலான முன்னேற்றத்தை திருமதி நிர்மலா சீதாராமன் இன்று ஆய்வு செய்தார்.
சிறு, குறு, நடுத்தர நிறுவனங்கள் உள்ளிட்ட தொழில்களுக்கும் ரூ 3 லட்சம் கோடி மதிப்பிலான பிணையில்லா தானியங்கிக் கடன்கள் வழங்கப்படுகின்றன.
வங்கி சாரா நிதி நிறுவனங்களுக்காக பகுதி கடன் உறுதித்திட்டம் 2.0 – ரூபாய் 45 ஆயிரம் கோடி. 2020 செப்டம்பர் 25 வரை ரூ 25,055 கோடிக்கு ஒப்புதல் அளிக்கப்பட்டுள்ளது. மேலும் ரூ 3,177 கோடி வழங்குவதற்கு பரிசீலனையில் உள்ளது.
வங்கி சாரா நிதி நிறுவனங்கள்/வீட்டுக் கடன் நிறுவனங்கள்/குறு நிதி நிறுவனங்களுக்கான ரூ 30,000 கோடி சிறப்பு நிதித் திட்டம்
வங்கி சாரா நிதி நிறுவனங்கள்/வீட்டுக் கடன் நிறுவனங்கள்/குறு நிதி நிறுவனங்களுக்கான ரூ 30,000 கோடி சிறப்புப் பணப்புழக்கத் திட்டத்துக்கு அமைச்சரவை ஒப்புதல் அளித்தப் பிறகு இந்தத் திட்டம் அறிமுகப்படுத்தப்பட்டது.
இத்திட்டம் தொடர்பான சுற்றறிக்கையை வங்கி சாரா நிதி நிறுவனங்கள் மற்றும் வீட்டுக் கடன் நிறுவனங்களுக்கு 1 ஜூலை, 2020 அன்றே இந்திய ரிசர்வ் வங்கி அனுப்பியிருந்தது. சுமார் ரூ 11,120 கோடி நிதிக்காக 39 விண்ணப்பங்களுக்கு, 2020 செப்டம்பர் 30 வரை ஒப்புதல் அளிக்கப்பட்டுள்ளன.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1660691
ரெயில்வே அமைச்சகம்
புயலின் காரணமாக கிழக்கு மாநிலங்களில் ஆக்சிஜன் போக்குவரத்து செயல்பாடுகளை ரயில்வே அதிகரித்துள்ளது
அனைத்து சவால்களையும் வெற்றிகரமாக சந்தித்து நாட்டின் பல்வேறு மாநிலங்களுக்கு திரவ மருத்துவ ஆக்சிஜனை இந்திய ரயில்வே தொடர்ந்து கொண்டு சேர்த்து வருகிறது.
இது வரை சுமார் 17,239 மெட்ரிக் டன் திரவ மருத்துவ ஆக்சிஜனை 1042 டேங்கர்களில் நாடு முழுவதும் உள்ள பல்வேறு மாநிலங்களுக்கு இந்திய ரயில்வே கொண்டு சேர்த்துள்ளது.
263 ஆக்சிஜன் எக்ஸ்பிரஸ்கள் தங்களது பயணத்தை நிறைவு செய்துள்ள நிலையில், தேவையுள்ள மாநிலங்களுக்கு திரவ மருத்துவ ஆக்சிஜனை மிகவும் குறைந்த கால அவகாசத்தில் கொண்டு சேர்ப்பதை இந்திய ரயில்வே தனது நோக்கமாகக் கொண்டுள்ளது.
இந்த செய்திக் குறிப்பு தயாராகிக் கொண்டிருக்கும் நேரத்தில், 2 ஆக்சிஜன் எக்ஸ்பிரஸ் ரயில்கள் எட்டு டேங்கர்களில் 134 மெட்ரிக் டன் திரவ மருத்துவ ஆக்சிஜனை எடுத்து சென்று கொண்டிருக்கின்றன.
புயல் வலுவடைவதற்கு முன்னதாக, ஒடிசா, மேற்கு வங்கம் மற்றும் ஜார்கண்ட்டில் இருந்து கடந்த 12 மணி நேரத்தில் 680 மெட்ரிக் டன் திரவ மருத்துவ பிராண வாயுவை ஆக்சிஜன் எக்ஸ்பிரஸ்கள் எடுத்து வந்துள்ளன. இந்த் பகுதியில் இருந்து 8 ஆக்சிஜன் எக்ஸ்பிரஸ்களில் ஆக்சிஜன் எடுத்து வரப்பட்டுள்ளன.
தென் மாநிலங்களை பொருத்த வரை, தமிழ்நாடு, கர்நாடகா மற்றும் தெலங்கானாவிற்கு தலா 1000 மெட்ரிக் டன்னுக்கும் அதிகமாக திரவ மருத்துவ ஆக்சிஜன் வழங்கப்பட்டுள்ளது. தமிழ்நாட்டுக்கு இது வரை 1099 மெட்ரிக் டன் வழங்கப்பட்டுள்ளது.
-----
(Visitor Counter : 145
பிரதமர் அலுவலகம்
ரஷ்ய கூட்டமைப்பின் தலைவருடன் பிரதமரின் தொலைபேசி உரையாடல்
பிரதமர் திரு. நரேந்திர மோடியும் ரஷ்ய கூட்டமைப்பின் அதிபர் திரு. விளாடிமிர் விளாடிமிரோவிச் புடின்-உடன் இன்று தொலைபேசியில் உரையாடினார்.
ரஷ்யாவின் வழக்கப்படி சமீபத்தில் ரஷ்ய கூட்டமைப்பு கிறிஸ்துமஸ் பண்டிகையை கொண்டாடியதை நினைவு கூர்ந்த பிரதமர், அதிபர் புடினுக்கும் ரஷ்யாவின் நட்புணர்வு மிக்க மக்களுக்கும் விழாக்கால வாழ்த்துக்களை தெரிவித்துக் கொண்டார். பிரதமரின் இந்த வாழ்த்துக்களை அதிபர் புடின் மிகுந்த மகிழ்ச்சியுடன் ஏற்றுக் கொண்டதோடு பிரதமர் மோடியும் இந்திய மக்களும் வளமும் முன்னேற்றமும் அமைதியும் மகிழ்ச்சியும் பெற வாழ்த்துக்களைத் தெரிவித்துக் கொண்டார்.
சமீபத்தில், குறிப்பாக 2019-ம் ஆண்டில் இரண்டு நாடுகளுக்கும் இடையே சிறப்பு சலுகைகளுடன் கூடிய யுத்ததந்திர ரீதியான கூட்டணியை ஏற்படுத்திக் கொண்டது குறித்தும் இந்த இரு தலைவர்களும் தங்களது மகிழ்ச்சியை தெரிவித்துக் கொண்டனர். 2020-ம் ஆண்டில் அனைத்துத் துறைகளிலும் இந்திய-ரஷ்ய உறவுகளை மேலும் வலுப்படுத்தும் வகையில் தொடர்ந்து நெருக்கமாக கலந்து பேசி தீவிரமாகப் பாடுபடுவது என்றும் அவர்கள் ஒப்புக் கொண்டனர்.
ரஷ்யாவைப் பொறுத்தவரையில் 2020-ம் ஆண்டு மிகுந்த முக்கியத்துவம் வாய்ந்ததாகும் என்று குறிப்பிட்ட பிரதமர், இந்த ஆண்டு மே மாதம் மாஸ்கோ நகரில் நடைபெறவுள்ள 75-வது வெற்றி தினக் கொண்டாட்டத்தில் பங்கேற்க அதிபர் புடின் பிரதமருக்கு அழைப்பு விடுத்துள்ளதையும் மிகுந்த நன்றியுடன் நினைவு கூர்ந்தார். இந்த ஆண்டு ரஷ்யாவில் நடைபெறவிருக்கும் ஷாங்காய் கூட்டுறவு அமைப்பின் உச்சிமாநாடு மற்றும் பிரிக்ஸ் நாடுகளின் உச்சிமாநாடு ஆகியவற்றில் பங்கு கொள்ளவும் தாம் ஆவலுடன் இருப்பதாகவும் பிரதமர் கூறினார். 21வது இருதரப்பு வருடாந்திர உச்சிமாநாட்டில் பங்கேற்க இந்தியாவிற்கு வருகை தருமாறும் அதிபர் புடினை அவர் கேட்டுக் கொண்டார்.
பிராந்திய ரீதியிலான, உலகளாவிய விஷயங்கள் குறித்தும், பிராந்திய ரீதியிலான, உலக அளவிலான பாதுகாப்பு, அமைதி, நிலைத்தன்மை ஆகியவற்றை உறுதிப்படுத்துவதில் இந்தியா, ரஷ்யா ஆகிய இரு நாடுகளின் அணுகுமுறையும் ஒன்றிணைவது குறித்தும் இந்த இருதலைவர்களும் கருத்துக்களை பரிமாறிக் கொண்டனர்.
சுகாதாரம் மற்றும் குடும்ப நலத்துறை அமைச்சகம்
பொய்களும் உண்மைகளும்: போதிய சுகாதார உள்கட்டமைப்பு மற்றும் சேவைகளை மத்திய அரசு வழங்கி வருகிறது
போதிய சுகாதார உள்கட்டமைப்பு மற்றும் சேவைகளை வழங்குவதிலும், கிராமப்புறங்களில் பேரிடரின் அளவை கணக்கிடுவதிலும் இந்திய அரசு சுணக்கம் காட்டி வருவதாகவும், பெருந்தொற்றின் போது ‘கிராமப்புற இந்தியா மறைக்கப்பட்டுள்ளதாகவும்’ சில செய்திகள் தெரிவிக்கின்றன.
கிராமப்புறங்களில் கொவிட்-19 மேலாண்மையில் இந்திய அரசு துடிப்புடன் பணியாற்றி வருகிறது. பல்முனை சுகாதார உள்கட்டமைப்பு வலுப்படுத்தப்பட்டுள்ளதோடு, மாநிலங்களின் சிறப்பான பங்களிப்புடன் பொது சுகாதார நடவடிக்கைகள் எடுக்கப்பட்டு வருகின்றன.
ஊரகப் பகுதிகளில் மிகப்பெரிய அளவில் அரசு சுகாதார வசதிகள் உள்ளன. 2020 மார்ச் 30 படி, 1,55,404 துணை சுகாதார மையங்களும், 24,918 ஆரம்ப சுகாதார மையங்களும் கிராமப்புறங்களில் செயல்பட்டு வந்தன. 5,895 நகர்ப்புற ஆரம்ப சுகாதார மயங்கள் செயல்பட்டு வருகின்றன.
கூடுதலாக, 2018 ஏப்ரலில் தொடங்கப்பட்ட ஆயுஷ்மான் பாரத்- சுகாதார மற்றும் நலவாழ்வு மையங்கள் இந்தியாவின் பொது சுகாதார வரலாற்றில் திருப்புமுனையாக அமைந்துள்ளன. இது நாள் வரை, 75,995 சுகாதார மற்றும் நலவாழ்வு மையங்கள் நாடு முழுவதும் செயல்பட்டு வருகின்றன.
மேலும், பல்வேறு மாவட்டங்களின் கிராமப்புறங்கள் மற்றும் புறநகர் பகுதிகளில் நோய் பரவலை கருத்தில் கொண்டு, “புறநகர், ஊரக மற்றும் பழங்குடியினர் பகுதிகளில் கொவிட்-19 கட்டுப்பாடு மற்றும் மேலாண்மைக்கான நிலையான செயல்பாட்டு வழிமுறைகளை” 2021 மே 16 அன்று சுகாதாரம் மற்றும் குடும்ப நல அமைச்சகம் வெளியிட்டது.
https://www.mohfw.gov.in/pdf/SOPonCOVID19Containment&ManagementinPeriurbanRural&tribalareas.pdf எனும் இணைப்பில் அதை காணலாம்.
ஊரக மற்றும் பழங்குடியினர் பகுதிகளில் கொவிட்-19 தடுப்பு மருந்து வழங்குதலை மேம்படுத்துவதற்காக சிறப்பு நடவடிக்கைகள் எடுக்கப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1726518
----
(Visitor Counter : 154
பிரதமர் அலுவலகம்
பிரிக்ஸ் நாடுகளின் 11-வது உச்சிமாநாட்டின் நிகழ்வுக்கு இடையே ரஷ்ய அதிபர் திரு விளாடிமீர் புதினுடன், பிரதமர் சந்திப்பு
பிரதமர் திரு நரேந்திர மோடி, ரஷ்ய அதிபர் திரு விளாடிமீர் புதினை பிரேசில் தலைநகர் பிரேசில்லியாவில் நடைபெறும் பிரிக்ஸ் நாடுகளின் 11-வது உச்சி மாநாட்டின் ஒரு பகுதியாக நவம்பர் 13 2019 அன்று சந்தித்தார். இந்த ஆண்டில் இரு தலைவர்களும் சந்திப்பது இது நான்காவது முறையாகும்.
ரஷ்யாவின் விளாடிவோஸ்டாக் நகருக்கு பிரதமர் வருகை புரிந்ததைத் தொடர்ந்து, இரு நாடுகளின் நல்லுறவில் மேம்பட்டுவரும் முன்னேற்றம் குறித்து இரு தலைவர்களும் விவாதித்தனர். பாதுகாப்புத்துறை அமைச்சர் மற்றும் பெட்ரோலியம், இயற்கை எரிவாயுத்துறை அமைச்சர் ஆகியோர் ரஷ்யாவுக்கு வருகை புரிந்ததையும் அப்போது பிரதமர் முக்கியமாக எடுத்துரைத்தார்.
2025-ம் ஆண்டை இலக்காக கொண்டு நிர்ணயிக்கப்பட்ட 25 பில்லியன் அமெரிக்க டாலர் மதிப்பிலான இருதரப்பு வர்த்தக அளவை ஏற்கனவே எட்டியிருப்பது குறித்து இரு தலைவர்களும் திருப்தியடைந்தனர். மண்டல அளவிலான வர்த்தகத் தடைகளை அகற்றுவது குறித்து முதலாவது இருதரப்பு மண்டல அமைப்பின் கூட்டத்தை ரஷ்யா – இந்தியா அளவில் அடுத்த ஆண்டு நடத்துவது குறித்து இரு தலைவர்களும் முடிவு செய்தனர்.
எண்ணெய் மற்றும் இயற்கை எரிவாயு இறக்குமதியில் நிலையான முன்னேற்றம் ஏற்பட்டு வருவதை இரு தலைவர்களும் கவனத்தில் கொண்டனர். ஆர்டிக் பகுதியில் இயற்கை எரிவாயு திறன் குறித்து எடுத்துரைத்த அதிபர் திரு புதின் அப்பகுதியில் முதலீடு செய்ய வேண்டும் என்று இந்தியாவுக்கு அழைப்பு விடுத்தார்.
உள்கட்டமைப்பில் முக்கியமாக ரயில்வேயில், நாக்பூர் – செகந்திராபாத் பிரிவு ரயில் பாதையில் வேகத்தை அதிகரிப்பதை நோக்கமாக கொண்டு மேற்கொள்ளப்பட்டு வரும் முன்னேற்றம் குறித்து இரு தலைவர்களும் விவாதித்தனர். பாதுகாப்புப்பிரிவு மற்றும் சிவில் அணுசக்தித் துறையில் ஒத்துழைத்து வருவது குறித்து இருதலைவர்களும் தங்களது திருப்தியை வெளிப்படுத்தினர். இதர நாடுகளுடனும் சிவில், அணுசக்தித் துறையில் ஒத்துழைப்புக்கான வாய்ப்புகளை அவர்கள் வரவேற்றனர்.
சர்வதேசப் பிரச்சினைகளில் இருதரப்பினரும் பொதுப்படையான நிலையை பகிர்ந்துகொள்வது குறித்தும், எதிர்காலத்திலும் நெருக்கமான ஆலோசனையைத் தொடர்வது குறித்தும் இருதலைவர்களும் ஒப்புக்கொண்டனர்.
ரஷ்யாவில் அடுத்த ஆண்டு நடைபெறவிருக்கும் வெற்றி தின கொண்டாட்ட நிகழ்ச்சிகளில் பங்கேற்க மாஸ்கோ வருமாறு அதிபர் திரு புதின் விடுத்த அழைப்பை பிரதமர் மகிழ்ச்சியுடன் ஏற்றுக்கொண்டார்.
•••••
(Visitor Counter : 119
பாதுகாப்பு அமைச்சகம்
நட்பு நாடுகளின் கடற்படைகளுடன் மலபார் கூட்டு பயிற்சிகள்
மக்களவையில் இன்று கேள்வி ஒன்றுக்கு பதில் அளித்த பாதுகாப்புத்துறை இணையமைச்சர் திரு அஜய் பாட் எழுத்துபூர்வமாக அளித்த பதிலில் கூறியதாவது:
கடந்த 1992ம் ஆண்டுமுதல் மலபார் என்ற பெயரில் நட்பு நாடுகளுடன் கடற்படை கூட்டுப் பயிற்சி நடத்தப்படுகிறது. இதில் பங்கேற்கும் பிறநாட்டு கடற்டைகளுடன் சிறந்த நடைமுறைகள் பகிர்ந்து கொள்ளப்பட்டு, திறன்கள் மேம்படுத்தப்படுகின்றன. 25வது மலபார் கூட்டுப் பயிற்சி 2 கட்டங்களாக கடந்த ஆகஸ்ட் மற்றும் அக்டோபர் மாதங்களில் நடத்தப்பட்டன. இந்த கூட்டுப் பயிற்சிகள் சிறந்த கடற்சார் பாதுகாப்புக்கு உந்துதலாக உள்ளன. மேலும், இந்த கூட்டுப் பயிற்சி, மத்திய அரசின் சாகர் பாதுகாப்பு மற்றும் அனைத்து பகுதிகளின் வளர்ச்சி என்ற தொலைநோக்குக்கு இணங்கும் வகையில் உள்ளது. 2ம் கட்ட மலபார் கூட்டு பயிற்சியில் இந்திய கடற்படையின் ஐஎன்எஸ் ரன்விஜய், சத்புரா மற்றும் இந்திய கடற்படையின் நீர்மூழ்கி கப்பல் ஆகியன கடற்படை வீரர்களுடன் பங்கேற்றன.
நட்பு நாடுகளுடனான இந்த கூட்டுப் பயிற்சியின் விவரங்கள் வெளியுறவுத்துறை மற்றும் இதர தரப்பினரின் ஆலோசனையின் படி இறுதி செய்யப்படுகின்றன.
நட்பு நாடுகளுடன் கடற்படை ஒத்துழைப்பை அதிகரிக்க கடற்படை அதிகாரிகள் இடையேயான கூட்டங்களும் நடத்தப்படுகின்றன. அதோடு பயிற்சிப் பரிமாற்றம், கூட்டு ரோந்து ஆகிய பணிகளும் மேற்கொள்ளப்படுகின்றன.
அணுசக்தி அமைச்சகம்
தூய்மையான ஆற்றல் மாற்றத்திற்கான உறுதிப்பாட்டை நிறைவேற்ற 300 மெகாவாட் திறன் கொண்ட சிறிய மாடுலர் ரியாக்டர்களை  மேம்படுத்த இந்தியா நடவடிக்கை எடுத்து வருவதாக மத்திய அமைச்சர் டாக்டர் ஜிதேந்திர சிங் தெரிவித்தார்
மத்திய அறிவியல் மற்றும் தொழில்நுட்பம் , புவி அறிவியல் , பிரதமர் அலுவலகம், பணியாளர்கள், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணையமைச்சர் டாக்டர் ஜிதேந்திர சிங், தூய்மையான ஆற்றல் மாற்றத்திற்கான உறுதிப்பாட்டை நிறைவேற்ற 300 மெகாவாட் திறன் கொண்ட சிறிய மாடுலர் ரியாக்டர்களை  மேம்படுத்த இந்தியா நடவடிக்கை எடுத்து வருகிறது என்றார்.
நிதி ஆயோக் மற்றும் அணுசக்தித் துறை ஏற்பாடு செய்த சிறிய மாடுலர் ரியாக்டர்கள்  குறித்த பயிற்சி நிகழ்வில், டாக்டர் ஜிதேந்திர சிங் பேசும் போது, “இந்தியாவில் இந்த முக்கியமான தொழில்நுட்பத்தை மேம்படுத்துவதில் தனியார் துறை மற்றும் ஸ்டார்ட் அப் நிறுவனங்களின் பங்கேற்பை ஆராய வேண்டும் என்றார். எஸ்எம்ஆர் தொழில்நுட்பம் வணிக ரீதியாக கிடைப்பதை உறுதி செய்வதற்கு இரண்டு முக்கிய காரணிகளாக, தொழில்நுட்பத் தகவல் பரிமாற்றம் மற்றும் நிதி ஆதாரம் அமைந்துள்ளது என்பதை அவர் வலியுறுத்தினார்.
டாக்டர் ஜிதேந்திர சிங் மேலும் கூறுகையில், “இந்தப் புதிய நடவடிக்கை, பிரதமர் திரு மோடியின் காலநிலை தொடர்பாக எடுக்கப்படும் திடமான முடிவுகள் மூலம் தூய்மையான ஆற்றல் மாற்றத்தைக் கொண்டு வரமுடியும் என்ற உறுதிப்பாட்டுடன் ஒத்துப்போகிறது” என்றார்.
நாங்கள் ஏற்கனவே தூய்மையான ஆற்றல் மாற்றத்திற்கான நடவடிக்கைகளை, புதைபடிவமற்ற ஆற்றல் வளங்களின் ஊடுருவல் வாயிலாக முயற்சிகள் மேற்கொண்டு வருகின்றோம். இந்தியா மட்டுமின்றி, உலகம் முழுவதும் தூய்மையான ஆற்றல் மாற்றத்திற்கு அணுசக்தியின் பங்கு முக்கியமானதாக இருக்கும் என்று அமைச்சர் மேலும் கூறினார்.
டாக்டர் ஜிதேந்திர சிங் கூறுகையில், நாட்டில் புதுப்பிக்கத்தக்க எரிசக்தியை ஊக்குவிக்க பல நடவடிக்கைகள் எடுக்கப்பட்டுள்ளன. சீனா, ஐரோப்பா மற்றும் அமெரிக்காவிற்கு அடுத்தபடியாக இந்தியா இன்று உலகளவில் புதுப்பிக்கத்தக்க எரிசக்தி திறனைப் பயன்படுத்துவதில் நான்காவது இடத்தில் உள்ளது. இந்த நடவடிக்கைகள் பிரதமரின் ஆத்மநிர்பர் பாரத்- சுய சார்பு இந்தியா திட்டத்தின் கீழ் செயல்படுகின்றன.
அறிவியல் மற்றும் தொழில்நுட்பத்துறை
கார்பன் அதிகமுள்ள நட்சத்திரங்கள் தங்களின் குறைந்த எடையுள்ள தோழமை நட்சத்திரங்களில் இருந்து கன ரக மூலக்கூறுகளைத் திருடுகின்றன.
கார்பன் அதிகமுள்ள நட்சத்திரங்களில் எதிர்பார்க்கப்படும் அளவுக்கு அதிகமான இரும்பை விட கனமான மூலக்கூறுகளைப் பெற்றிருப்பது குறித்து விஞ்ஞானிகள் நீண்ட காலமாக ஆச்சரியம் அடைந்திருந்தனர். இந்திய வானியல் ஆய்வாளர்கள் மேற்கொண்ட புதிய ஆராய்ச்சி இதற்கு தற்போது விடை கண்டுள்ளது. இந்த நட்சத்திரங்கள் தங்களின் குறைந்த எடையுள்ள தோழமை நட்சத்திரங்களில் இருந்து கன ரக மூலக்கூறுகளைத் திருடுகின்றன என்பதே அவர்களின் கண்டுபிடுப்பு.
பேரண்டத்தில் இரும்பைவிட கனமான மூலக்கூறுகளின் தோற்றமும் பரிணாமமும் தெளிவாக உணரப்படவே இல்லாமல் தான் இருந்தது. மத்திய அறிவியல் தொழில்நுட்பத் துறையின் பெங்களுருவில் உள்ள இந்திய வானியற்பியல் நிறுவனத்தைச் சேர்ந்த பேராசிரியர் அருணா கோசுவாமி தலைமையிலான குழு இந்தப் புதிருக்கு விடை கண்டுள்ளது.
"கார்பன் செறிவுள்ள உலோகம் குறைவான இந்த நட்சத்திரங்கள் பரிணாமத் தொடக்கத்தில் உலோகங்களை உற்பத்தி செய்யக் கூடியவை அல்ல என்ற நிலையில் அவற்றின் மேற்பரப்பில் சூரியனை விட 100 முதல் 1000 மடங்கு அதிக அளவில் கனரக உலோகங்கள் காணப்பட்டன: இதற்குச் சாத்தியமான காரணங்கள் ஆராயப்பட்டபோது இந்த உலோகங்கள் இந்த நட்சத்திரங்களின் தோழமையான எடை குறைந்த நட்சத்திரங்களால் உற்பத்தி செய்யப்பட்டது தெளிவானது" என்று பேராசிரியர் கோசுவாமி கூறுகிறார்.
தோழமை நட்சத்திரங்கள் தொடர்பான பகுப்பாய்வும் இதனை நிரூபித்துள்ளது என்று இக்குழுவினர் தெரிவிக்கிறார்கள்.
மேலும் விவரங்களுக்கு பார்க்கவும் :
- https://doi.org/10.3847/1538-4357/ac1ac9
- https://doi.org/10.3847/1538-4357/ac1d4d
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1786553
PIB Headquarters
திறன் மேம்பாட்டு பயிற்சி வகுப்பு - மத்திய காலணி பயிற்சி நிறுவனம் ஏற்பாடு
மத்திய சிறு, குறு மற்றும் நடுத்தரத் தொழில் துறை அமைச்சகத்தின்கீழ் செயல்படும் சென்னை கிண்டியில் உள்ள மத்திய காலணி பயிற்சி நிறுவனம் வேலைவாய்ப்புகளை அளிக்கும் பல திறன் மேம்பாட்டு பயிற்சி வகுப்புகளை நடத்தி வருகிறது என்று அதன் இயக்குநர் முரளி தெரிவித்தார். இன்று சென்னையில் செய்தியாளர்களிடம் பேசிய அவர், காலணி தொழில்நுட்பம் மற்றும் அதுசார்ந்த துறைகளில் திறன்மிக்க பணியாளர்களை அமர்த்துவது இந்த கல்வி பயிற்சி வகுப்புகளின் நோக்கமாகும் என்றார்.
சீனாவுக்கு அடுத்தபடியாக உலக அளவில் இரண்டாவது பெரிய காலணிகள் உற்பத்தி நாடாக இந்தியா விளங்குகிறது. ஆண்டுதோறும் சுமார் 22 பில்லியன் ஜோடி காலணிகள் இங்கு உற்பத்தி செய்யப்படுகின்றன. இது உலக உற்பத்தியில் சுமார் 9 சதவீதமாகும் என்று அவர் தெரிவித்தார்.
மத்திய காலணி பயிற்சி நிறுவனம் நாட்டில் உள்ள காலணி உற்பத்தி தொழிற்சாலைகளில் பணிபுரியத் தேவையான மனிதவளங்களை உருவாக்கி வருகிறது என்றும், இது ஏழு நீண்டகால பயிற்சி வகுப்புகளையும், எட்டு குறுகிய கால பயிற்சி வகுப்புகளையும் நடத்துகிறது என்றும் அவர் குறிப்பிட்டார்.
நீண்டகால படிப்புகளில் முதுநிலை உயர் காலணி தொழில்நுட்பம் மற்றும் மேலாண்மைக் கல்வி பட்டயப் படிப்பும், காலணி தயாரிப்பு மற்றும் வடிவமைப்பு பட்டயப் படிப்பும்  லண்டனில் உள்ள லீசெஸ்டர் கல்லூரியால் அங்கீகரிக்கப்பட்டு, அக்கல்லூரியால் சான்றிதழ்கள் வழங்கப்படுகிறது என்று அவர் சுட்டிக்காட்டினார்.
மேற்கண்ட நீண்ட கால மற்றும் குறுகிய கால பயிற்சிகள் தவிர , மத்திய காலணி பயிற்சி நிறுவனம், தேசிய SC/ST மையம்,தேசிய சிறு தொழில் கழகத்தோடு இணைந்து, SC/ST பிரிவினருக்காக பிரத்யேகமாக “Condensed Course in Footwear Design & Production” எனும் திறன் மேம்பாட்டு பயிற்சி வழங்குகிறது. இந்த பயிற்சியின் காலம் 6 மாதங்கள். இந்த திறன் மேம்பாட்டு பயிற்சி மத்திய காலணி பயிற்சி நிறுவனத்தின் வளாகத்தில் நடைபெறும். இதன் சிறப்பம்சம் யாதெனில் இந்த பயிற்சி SC/ST பிரிவினருக்காக முற்றிலும் இலவச பயிற்சி. இந்த பயிற்சியின் போது உணவு, தங்குமிடம் இலவசமாக வழங்கப்படும்.இந்த இலவச பயிற்சி பெற விரும்புவோர் தங்கள் விண்ணப்பங்கள் 5-11-2018 க்குள் கிண்டியில் உள்ள மத்திய காலணி பயிற்சி நிறுவனத்தின் அலுவலகத்திற்கு அணுப்பி வைக்க வேண்டும்.
மத்திய காலணி பயிற்சி மையத்தில் படித்து முடிக்கும் மாணவர்களுக்கு வளாக நேர்காணல் மூலமாக உடனடியாக வேலைவாய்ப்பு கிடைக்கும். கடந்த 10 ஆண்டுகளில் இந்தப் பயிற்சி மையத்தில் படித்த அனைத்து மாணவர்களும் வி.கே.சி, டாடா இன்டர்நேஷனல், மற்றும் கிருஷ்ணகிரியில் அமைந்திருக்கும் NIKE SHOE தயாரிப்பு நிறுவனம் போன்ற பிரபல காலணி தயாரிப்பு நிறுவனங்களில் பணியில் சேர்ந்துள்ளனர் என்று இயக்குநர் முரளி தெரிவித்தார். சீனா, இத்தாலி, பிரிட்டன், மலேசியா மற்றும் அரபு நாடுகளின் காலணி தயாரிப்பு நிறுவனங்களில் இங்கு படித்த மாணவர்கள் பணிபுரிந்து வருகின்றனர் என்றும், இது இந்த நிறுவனத்திற்கு கிடைத்த பெருமை என்றும் அவர் கூறினார்.
இந்த மையத்தில் சேர்ந்து படிப்பதற்கான தகுதி, விண்ணப்பம், இடஒதுக்கீடு, தேர்வு முறை உள்ளிட்ட விவரங்களை www.cftichennai.in என்ற இணையதளத்தில் அறிந்துகொள்ளலாம் என்றும், 9677943633/9677943733 என்ற எண்ணுக்கு தொடர்பு கொண்டும் தெரிந்து கொள்ளலாம் என்றும் இயக்குநர் முரளி தெரிவித்தார்.
பிரதமர் அலுவலகம்
இரண்டாம் கட்ட இளைஞர் சங்கத்தில் பதிவு செய்யுமாறு இளைஞர்களுக்கு பிரதமர் அழைப்பு
இரண்டாம் கட்ட இளைஞர் சங்கத்தில் பதிவு செய்யுமாறு இளைஞர்களுக்கு பிரதமர் திரு நரேந்திர மோடி அழைப்பு விடுத்துள்ளார்.
மத்திய கல்வி அமைச்சர் திரு தர்மேந்திர பிரதான் வெளியிட்டுள்ள ட்விட்டரைப் பகிர்ந்துள்ள பிரதமர் கூறியிருப்பதாவது;
"முதல் கட்ட இளைஞர் சங்க நடவடிக்கைகளில் பகிரப்பட்ட பல்வேறு அற்புதமான படங்கள் மற்றும் வீடியோக்களை நான் பார்த்து வருகிறேன், அவை ' ஒரே பாரதம் உன்னத பாரதம் ' என்ற உணர்வை வலுப்படுத்த சிறந்த வழியாகும். இப்போது, 2 வது கட்டத்திற்கு பதிவு செய்யுமாறு இளைஞர்களை நான் கேட்டுக்கொள்கிறேன்.
------
VJ/PKV/KPG
(
பிரதமர் அலுவலகம்
உத்தரப்பிரதேசத்தின் லக்கிம்பூர் கேரியில் ஏற்பட்ட விபத்தில் உயிரிழந்தோருக்கு பிரதமர் இரங்கல் தெரிவித்துள்ளார்
பிரதமரின் தேசிய நிவாரண நிதியிலிருந்து கருணைத் தொகை அறிவித்துள்ளார்
உத்தரப்பிரதேசத்தின் லக்கிம்பூர் கேரி மாவட்டத்தில் ஏற்பட்ட விபத்தில் உயிரிழந்தோருக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார். இந்த விபத்தில் காயமடைந்தோர் விரைவில் குணமடைய வேண்டுமென்று அவர் வாழ்த்து தெரிவித்துள்ளார்.
இந்த விபத்தில் உயிரிழந்தோரின் குடும்பத்துக்கு தலா ரூ.2 லட்சமும், காயமடைந்தோருக்கு தலா ரூ.50,000-மும் பிரதமரின் தேசிய நிவாரண நிதியிலிருந்து கருணைத் தொகையை பிரதமர் அறிவித்துள்ளார்.
பிரதமர் அலுவலக ட்விட்டர் செய்தியில் கூறியிருப்பதாவது;
“உத்தரப்பிரதேசத்தின் லக்கிம் கேரியில் ஏற்பட்ட விபத்தால் துயரடைந்தேன். உயிரிழந்தோர் குடும்பங்களுக்கு இரங்கல்கள். காயமடைந்தோர் விரைவில் குணமடையட்டும். உயிரிழந்தோரின் குடும்பத்தினருக்கு தலா ரூ. 2 லட்சம் பிரதமரின் தேசிய நிவாரண நிதியிலிருந்து வழங்கப்படும். காயமடைந்தோருக்கு தலா ரூ.50,000 வழங்கப்படும். PM @narendramodi"